CELEX: 62020CN0505
Language: sk
Date: 2020-10-08 00:00:00
Title: Vec C-505/20: Návrh na začatie prejudiciálneho konania, ktorý podal Spetsializiran nakazatelen săd (Bulharsko) 8. októbra 2020 – navrhovatelia v trestnom konaní RR a JG

11.1.2021   
            
            
               SK
            
            
               Úradný vestník Európskej únie
            
            
               C 9/9
            
         
      Návrh na začatie prejudiciálneho konania, ktorý podal Spetsializiran nakazatelen săd (Bulharsko) 8. októbra 2020 – navrhovatelia v trestnom konaní RR a JG
      (Vec C-505/20)
      (2021/C 9/15)
      Jazyk konania: bulharčina
      
         Vnútroštátny súd, ktorý podal návrh na začatie prejudiciálneho konania
      
      Spetsializiran nakazatelen săd
      
         Účastníci trestného konania pred vnútroštátnym súdom
      
      RR a JG
      
         Prejudiciálne otázky
      
      Bráni článok 8 smernice 2014/42 (1) vnútroštátnemu zákonu, podľa ktorého nemá dotknutá osoba po zaistení majetku, ktorý bol zhabaný ako možný prostriedok alebo príjem z trestnej činnosti, v priebehu súdneho štádia trestného konania právo predložiť súdu návrh na vydanie jej majetku?
      Je v súlade s článkom 4 ods. 1 v spojení s článkom 2 bodom 3 smernice 2014//42 a článkom 17 Charty vnútroštátny zákon, podľa ktorého sa konfiškácia „prostriedku“, pokiaľ ide o vec vo vlastníctve tretej osoby nezúčastnenej na spáchaní trestného činu, ktorú však táto tretia osoba obžalovanému prenechala do dlhodobého užívania takým spôsobom, že v rámci ich vnútorného vzťahu práve obžalovaný vykonáva práva vyplývajúce z vlastníctva veci, považuje za neprípustnú?
      V prípade zápornej odpovede na túto otázku: stanovuje článok 8 ods. 6 druhá veta a ods. 7 smernice 2014/42 povinnosť vykladať vnútroštátny zákon v tom zmysle, že sa tretej osobe, ktorej majetok sa zaistí a môže byť skonfiškovaný ako prostriedok, musí umožniť zúčastniť sa na konaní, v ktorom sa môže rozhodnúť o konfiškácii, ako aj právo podať na súd opravný prostriedok proti príkazu na konfiškáciu?
      
         (1)  Smernica Európskeho parlamentu a Rady 2014/42/EÚ z 3. apríla 2014 o zaistení a konfiškácii prostriedkov a príjmov z trestnej činnosti v Európskej únii (Ú. v. EÚ L 127, 2014, s. 39).